**ACT ADIȚIONAL – NOTĂ DE INFORMARE PRIVIND PRELUCRAREA DATELOR PERSONALE**

**Nr. {i\_nr\_act} / {data\_curenta} la**

**Contractul individual de muncă nr. {c\_numar} / {c\_data}**

În condițiile art. 13 al Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul General privind protecția datelor)

Subscrisa societate **{a\_denumire} {a\_sufix}**, având sediul în **{a\_localitate} {a\_adresa}, {a\_judet},** înregistrată la Registrul Comerțului sub nr. **{space}{space}**, având CUI/CIF **{a\_cui}**, nr. tel./fax **{a\_telefon}**, e-mail **{a\_email}** în calitate de operator de date cu caracter personal, reprezentată legal de dl./dna. **{a\_rl\_nume}**, nr. tel. **{a\_telefon}**,e-mail **{a\_email}**.

în conformitate cu art.13 al Regulamentului (UE) 2016/679, vă aducem la cunoștință următoarele:

A. Datele dumneavoastră personale sunt prelucrate în scopul/scopurile: angajării și derulării raporturilor de muncă, securității și sănătății în muncă, situațiilor de urgentă, protecției mediului, medicina muncii, contabilitate-salarizare, transport organizat de firmă, pază și protecție a societății, în temeiul art. 6 alin. (1) lit. b din Regulamentul (UE) 2016/679 (respectiv, **prelucrarea este necesară pentru executarea unui contract la care persoana vizată este parte sau pentru a face demersuri la cererea unei persoane vizate înainte de încheierea unui contract; prelucrarea este necesară în vederea îndeplinirii unei obligații legale ce revine operatorului**).

Furnizarea datelor personale precum nume, prenume, adresa, cod numeric personal, data și locul nașterii, serie și număr act de identitate, telefon, e-mail, venit, imagine, semnătura, adresa e-mail, date medicale, date privind cazierul judiciar, cetățenia, starea civilă reprezintă o obligație legală/contractuală sau o obligație necesară pentru încheierea unui contract, astfel că furnizarea acestor informații este obligatorie, iar nerespectarea ei atrage imposibilitatea încheierii unui contract individual de muncă.

B. Datele dumneavoastră cu caracter personal pot fi transmise următorilor destinatari:

* Societăți comerciale autorizate să presteze activități în domeniul SSM, S.U., MEDICINA MUNCII, RESURSE UMANE, SALARIZARE-CONTABILITATE, ISCIR-RSVTI, PROTECȚIA MEDIULUI, PAZA, TRANSPORT, cu care firma noastră are încheiat un contract de prestări servicii;
* REGISTRUL GENERAL DE EVIDENTA AL SALARIATILOR (REGES), prin aplicația REVISAL;
* Autorități publice, la solicitarea acestora;
* Organe de control, la solicitarea acestora;
* Organe fiscale/organe judiciare;
* Executori judecătorești, la solicitarea acestora;
* Instituțiilor bancare, la solicitarea acestora.

C. Datele personale ale dumneavoastră vor fi/nu vor fi transmise către o țară terță sau organizație internațională.

D. Perioada pentru care vor fi stocate datele cu caracter personal este:

1. fișele SSM, PSI și fișele de aptitudine eliberate de către serviciile de medicina muncii, pe perioada derulării raporturilor de muncă;
2. evidențele REVISAL și cele financiar-contabile conform dispozițiilor legale în materie.

E. În raport cu operatorul și în ceea ce privește datele personale furnizate, aveți următoarele drepturi:

1. **Dreptul de a obține din partea operatorului o confirmare că se prelucrează sau nu datele dumneavoastră personale**;
2. **Dreptul de acces la următoarele informații**: scopurile prelucrării, categoriile de date cu caracter personal vizate, destinatarii sau categoriile de destinatari cărora datele cu caracter personal le-au fost sau urmează să le fie divulgate, acolo unde este posibil, perioada pentru care se preconizează că vor fi stocate datele cu caracter personal sau dacă acest lucru nu este posibil, criteriile utilizate pentru a stabili aceasta perioadă;
3. **Dreptul de a depune o plângere în fața autorității de supraveghere**, în cazul în care datele cu caracter personal nu sunt colectate de la persoana vizată, orice informații disponibile privind sursa acestora, existența unui proces decizional automatizat incluzând crearea de profiluri, precum și informații pertinente privind logica utilizată și privind importanța și consecințele preconizate ale unei astfel de prelucrări;
4. **Dreptul la rectificarea datelor inexacte**;
5. **Dreptul la ștergerea datelor sau „dreptul de a fi uitat”**;
6. **Dreptul la restricționarea prelucrării în cazurile următoare**:
	1. când contestați exactitatea datelor (restricționarea prelucrării va dura o perioadă ce îi permite operatorului să verifice exactitatea datelor);
	2. când prelucrarea este ilegală, iar dumneavoastră vă opuneți ștergerii datelor, solicitând în schimb restricționarea utilizării lor;
	3. când operatorul nu mai are nevoie de datele cu caracter personal în scopul prelucrării, dar dumneavoastră le solicitați pentru exercitarea unui drept în instanță;
7. **Dreptul de a primi datele cu caracter personal și de a le transmite unui alt operator sau „dreptul la portabilitatea datelor”**;
8. **Dreptul de a vă opune prelucrării** necesare pentru îndeplinirea unei sarcini ce servește unui interes public sau care rezultă din exercitarea autorității publice cu care este investit operatorul sau prelucrării necesare în scopul intereselor legitime urmărite de operator sau de o terță parte, precum și creării de profiluri pe bază acestor dispoziții;
9. **Dreptul de a nu face obiectul unei decizii bazate exclusiv pe prelucrarea automată**, inclusiv crearea de profiluri, cu excepția cazurilor in care o astfel de prelucrare este necesară pentru încheierea sau executarea unui contract, când este autorizată de dreptul Uniunii sau de dreptul intern sau când există consimțământul persoanei vizate;
10. **Dreptul de a vă retrage consimțământul în orice moment**, pentru situația în care se prelucrează date în temeiul consimțământului expres (conform art. 6 alin. 1 lit. a din Regulamentului UE 2016/679) precum și în situația în care se prelucrează date cu caracter personal care dezvăluie originea rasială sau etnică, opiniile politice, confesiunea religioasa sau convingerile filozofice sau apartenența la sindicate și prelucrarea de date genetice, de date biometrice pentru identificarea unică a unei persoane fizice, de date privind sănătatea sau date privind viața sexuală sau orientarea sexuală, când prelucrarea acestor date se realizează în baza consimțământului explicit;

Prezenta cuprinde 2 (două) pagini și servește la informarea persoanei/persoanelor vizate, pentru situația în care datele cu caracter personal sunt colectate direct de la persoana vizată.

|  |  |
| --- | --- |
| Angajator, | Salariat, |
| **{a\_denumire} {a\_sufix}** | **{s\_nume} {s\_prenume}** |
| **{a\_rl\_nume}**Semnătura {space} | Semnătura {space} |
|   | **Am primit un exemplar în original** {space} |
|   | {data\_curenta} |